Overgrepstiltalt (20) erkjenner straffskyld: – Vil ikke påføre offeret mer skade
Den 20 år gamle Oslo-guttene står tiltalt i Oslo tingrett for overgrep mot en mindreårig jente. Overgrepene skal blant annet ha skjedd på et lokaltog og i en leilighet i hovedstaden i fjor sommer. To andre menn på 18 og 22 år ble dømt til samfunnsstraff og fengsel for overgrep mot den samme jenta i august i år. 20-åringen var sporløst borte da saken gikk for retten etter sommeren, og saken mot ham ble derfor utsatt. Denne uken har han vært til stede under forhandlingene.De tre mennene var først siktet for gjengvoldtekt, men da statsadvokaten skulle ta ut tiltale – mente man at bevisene i saken kun holdt til første ledd av paragrafen for seksuell omgang med barn under 16 år. Under hovedforhandlingen mot de to domfelte mennene på 18 og 22 år, ble imidlertid tiltalen endret til å gjelde andre ledd i samme paragraf – at handlingen var begått på en særlig krenkende måte. Den 20 år gamle mannen som nå står i Oslo tingrett har opplevd samme utvikling i saken. – Han har avgitt en forbeholden tilståelse. Han har i retten hatt en påfallende hukommelsessvikt i sin forklaring om sentrale deler av overgrepene, sier politiadvokat Sturla Henriksbø ved Oslo politidistrikt til VG. – Hvilken betydning har erkjennelsen for saken mot tiltalte? – Det vil alltid være viktig i en sak hvis en tiltalt erkjenner straffskyld for det vedkommende er tiltalt for, men i denne saken så hevder tiltalte at han ikke husker så mye at man likevel må ha en omfattende bevisførsel rundt hendelsesforløpet. Det gjør at en erkjennelse har mindre verdi enn om han hadde lagt kortene på bordet og gitt en full tilståelse, svarer politiadvokaten.20-åringens forsvarer, advokat Alexander Behrang Mardazad, forteller til VG at klienten har erkjent straffskyld i saken fordi han ikke vil påføre offeret mer skade. – Han er ydmyk, og han har bedt om unnskyldning flere ganger. Han er lei seg for det som har skjedd, sier Mardazad. Forsvareren er uenig med politiadvokatens påstand om at klienten har avgitt en forbeholden tilståelse. – Det er ikke snakk om en forglemmelse. Han forteller det han faktisk husker av hva som skjedde og den forklaringen er langt på vei den samme som til fornærmede. Han mener ikke at hun lyver, men at hun husker best, sier Mardazad. – Jeg kan ikke se på hvilken måte at det skal være forbeholdent. Han kunne ha ment at han ikke var skyldig, men han sier at han heller vil ta straffen og ansvar for det han har gjort. Forsvareren opplyser at klienten håper på lik behandling som de to andre domfelte i saken. – Han vil akseptere dommen og legge saken bak seg – også for fornærmede sin del, sier han. Advokat Gunhild Lærum bistår den unge jenta i straffesaken. – Erkjennelsen er svært forbeholden og tilpasset. Det foreligger en dom i saken, og erkjennelsen er tydelig påvirket av den, sier Lærum til VG.
Først møtte ikke den overgrepstiltalte mannen (20) opp til rettssaken, så ble det planlagt nye forhandlinger – og da la 20-åringen noen kort på bordet. mannen (20) opp til rettssaken, så ble det planlagt nye forhandlinger – og da la 20-åringen noen kort på bordet.